text: Farvel til Sønderjyskes succestræner: Gense de store øjeblikke
  30 november 2016 kl. 16.05
  I dag siger Jakob Michelsen farvel. Det samme gør vi med et galleri og en video, hvor vi mindes de største øjeblikke.
  Sønderjyskes cheftræner Jakob Michelsen rykker til svenske Hammarby fra næste sæson, og en æra for Sønderjyske er dermed forbi.
  Jakob Michelsen havde egentlig kontrakt med Sønderjyske indtil næste sommer, men parterne har valgt at stoppe samarbejdet nu, så Haderslev-klubben kan indlede 2017 med en ny træner.
  Det har ellers været en fremragende sæson for Sønderjyske, som den 29. maj 2016 præsterede at vinde sølv i det danske mesterskab. Det er klubbens bedste resultat nogensinde. Senere fulgte Europa League, hvor succesen fortsatte. Sønderjyske var kun et enkelt mål fra at nå gruppespillet, hvilket ville have været en sensationel prik over i’et på en stor trænerkarriere for Jakob Michelsen.
  Vi har samlet nogle få af de store øjeblikke i videoen herunder og i et galleri i toppen af artiklen.
  
  
  